Euroopa Liidu Teataja L 026 , 31/01/2003 Lk 0080 - 0083



Komisjoni otsus, 29. jaanuar 2003, teatavate kaitsemeetmete kohta seoses lõhe nakkava aneemiaga Fääri saartel (teatavaks tehtud numbri K(2003) 363 all) (EMPs kohaldatav tekst) (2003/71/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuli 1991. aasta direktiivi 91/496/EMÜ, millega nähakse ette kolmandatest riikidest ühendusse toodavate loomade veterinaarkontrolli põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, [1] viimati muudetud direktiiviga 96/43/EÜ, [2] eriti selle artikli 18 lõiget 7, võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, [3] eriti selle artikli 22 lõiget 6, ning arvestades järgmist: (1) Lõhe nakkava aneemia (ISA) esinemise tõttu Fääri saartel võttis komisjon 14. septembril 2000 vastu otsuse 2000/574/EÜ teatavate kaitsemeetmete kohta seoses lõhe nakkava aneemiaga (ISA) Fääri saarte lõhelastel, viimati muudetud otsusega 2002/110/EÜ. [4] Muu hulgas on nendeks meetmeteks eluslõhe ühendusse importimise keeld ning ranged tingimused teatavate inimtoiduks mõeldud toodete importimisele. Neid meetmeid kohaldatakse kuni 1. veebruarini 2003. (2) Vaatamata Fääri saarte võetud meetmetele teatas kõnealune riik 2002. aastal uutest ISA puhangutest, mistõttu selle haiguse kiiret likvideerimist ei ole ette näha. (3) Rahvusvaheline episootiaamet (IOE) on esitanud arvamuse, mille kohaselt puuduvad tõendid ISA viiruse vertikaalse ülekandumise kohta. (4) IOE arvamusest ning ISAga kokkupuutunud liikmesriikide ja kolmandate riikide kogemustest lähtudes puudub vajadus jätkata otsuses 2000/574/EÜ sätestatud kaitsemeetmeid sugukonda Salmonidae kuuluvate kalade marja ja sugurakkude suhtes, mis on pärit Fääri saarte kalakasvandustest, mille suhtes ei kohaldata veterinaarpiiranguid lõhe nakkava aneemia puhangu kahtluse tõttu, ning seepärast on asjakohane asendada need meetmed käesolevas otsuses sisalduvate meetmetega ja otsus 2000/574/EÜ vastavalt kehtetuks tunnistada. (5) Pidades silmas haiguse esinemist Fääri saartel, tuleks käesolevas otsuses sisalduvaid kaitsemeetmeid kohaldada 2004. aasta veebruarini. (6) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Sugukonda Salmonidae kuuluvad eluskalad ning nende mari ja sugurakud 1. Liikmesriigid keelavad sugukonda Salmonidae kuuluvate Fääri saartelt pärit eluskalade impordi. 2. Liikmesriigid keelavad sugukonda Salmonidae kuuluvate Fääri saartelt pärit kalade marja impordi, välja arvatud juhul, kui neid on desinfitseeritud kahel korral, nii viljastamata kui ka viljastatud etapil, ning kaubasaadetistele on lisatud sertifikaat, mille näidis on esitatud käesoleva otsuse I lisas. 3. Liikmesriigid lubavad importida sugukonda Salmonidae kuuluvate Fääri saartelt pärit kalade elus sugurakke. Artikkel 2 Sugukonda Salmonidae kuuluvate tapetud, töötlemata, inimtoiduks mõeldud kalade impordi tingimused Liikmesriigid lubavad importida Fääri saartelt pärit tapetud lõhet (Salmo salar), meriforelli (Salmo trutta) ja vikerforelli (Oncorhynchus mykiss) tingimusel, et need on siseelunditest puhastatud või, kui need on siseelunditest puhastamata, tingimusel, et kaubasaadetistele on lisatud sertifikaat, mille näidis on esitatud käesoleva otsuse II lisas. Artikkel 3 Erandid teaduslikul eesmärgil Erandina võivad liikmesriigid lubada oma territooriumile importida käesoleva otsusega hõlmatud loomade ja toodete näidiseid teaduslikul eesmärgil. Artikkel 4 Otsus 2000/574/EÜ tunnistatakse kehtetuks. Artikkel 5 Liikmesriigi muudavad kaubanduse suhtes kohaldatavaid meetmeid, et viia need vastavusse käesoleva otsusega. Liikmesriigid teatavad nendest viivitamata komisjonile. Artikkel 6 Käesolevat otsust kohaldatakse 3. veebruarist 2003 kuni 1. veebruarini 2004. Artikkel 7 Käesolev otsus on adresseeritud liikmesriikidele. Brüssel, 29. jaanuar 2003 Komisjoni nimel komisjoni liige David Byrne [1] EÜT L 268, 24.9.1991, lk 56. [2] EÜT L 162, 1.7.1996, lk 1. [3] EÜT L 24, 30.1.1998, lk 9. [4] EÜT L 240, 23.9.2000, lk 26. -------------------------------------------------- I LISA +++++ TIFF +++++ -------------------------------------------------- II LISA +++++ TIFF +++++ --------------------------------------------------